**ΒΙΟΓΡΑΦΙΚO**

**Γιώργου Κιουρτίδη**

Γεννήθηκε το 1955 στη Λάδη Διδυμοτείχου του Νομού Έβρου. Όμως, το μεγαλύτερο χρονικό διάστημα των παιδικών του χρόνων το πέρασε στον Κόρυμβο -ένα χωριό του ίδιου Νομού-, όπου και τελείωσε το Δημοτικό σχολείο.

Από το 1967 ως το 1971 σπούδασε στην Αμερικανική Γεωργική Σχολή Θεσσαλονίκης. Τελειώνοντας τη σχολή συνέχισε στο εξατάξιο γυμνάσιο στο Σουφλί. Αποφοίτησε το 1974.

Στη συνέχεια, σπούδασε στην Ανωτάτη Βιομηχανική Σχολή Θεσσαλονίκης (σημερινό Πανεπιστήμιο Μακεδονίας) και αποφοίτησε ως οικονομολόγος το 1979 από το τμήμα Διοίκησης Επιχειρήσεων.

Εργάσθηκε στην Ε.Α.Σ  Σουφλίου από το 1980 μέχρι και το 1984 και στη συνέχεια για τα επόμενα 30 περίπου χρόνια σε μεγάλο τραπεζικό όμιλο.

Από το 1993 ζει στην Αθήνα. Είναι παντρεμένος με την Τάνια Πετρουλάκη. Έχει δυο παιδιά, τον Χρήστο και τον Ορφέα.

Είναι μέλος της Πανελλήνιας Ένωσης Λογοτεχνών και της Εταιρίας Ελλήνων Λογοτεχνών.

Μέχρι σήμερα έχουν εκδοθεί **17 έργα** του (**10** ποιητικές συλλογές και **7** πεζογραφήματα). Έργα του, έχουν δημοσιευθεί σε λογοτεχνικά περιοδικά και εφημερίδες.

**Έργα του**

Ποίηση

* ***Δυό αστέρια και ένα κοχύλι***, ιδιωτική έκδοση, 2003
* ***Προσκυνητές του ονείρου***, εκδόσεις Εριφύλη, 2004
* ***Σταλαγμίτες***, εκδόσεις Ελληνικά Γράμματα,    2006
* ***Οσποδάρος Χρόνος***, Εκδ. Ίαμβος, 2009
* ***Όρβηλος***, εκδόσεις Οσελότος , 2012
* ***Ύσσωπος****,* εκδόσεις Οσελότος, 2013
* ***Από σιωπή και λάσπη,*** εκδόσεις Οσελότος, 2016
* ***Ακηδείς,*** εκδόσεις Οσελότος, 2020
* ***Οσκρός,*** εκδόσεις Οσελότος, 2021
* ***Αγάπανθοι,*** εκδόσεις Οσελότος, 2022

 Πεζογραφία

* ***Σιμπολέτ***    (Μυθιστόρημα – εκδόσεις Ίαμβος, 2010)
* ***Το εμβατήριο των θεών*** (Διηγήματα – εκδόσεις Οσελότος, 2012)
* ***Τα τριαντάφυλλα είναι μαύρα*** (Μυθιστόρημα-εκδόσεις Οσελότος, 2012)
* ***Οι κληρονόμοι του Μίδα*** (Μυθιστόρημα - εκδόσεις Οσελότος, 2014)
* ***Ένας πρόθυμος Ιούδας*** (αφήγημα *-* εκδόσεις Οσελότος, 2015)
* ***Κάνγκα*** (Μυθιστόρημα - εκδόσεις Οσελότος, 2018)
* ***Η δύναμη των λέξεων –****Μελανωτές και Ιεροφάντες* (Δοκίμιο-εκδ.Οσελότος 2021)

**Η δύναμη των λέξεων**

Πρώτες δημοσιεύσεις – Ομιλίες – Διαλέξεις

* Εφημερίδα “Η Γνώμη”, «Τι είναι ποίηση» (Συνοπτικό απόσπασμα), 10.3.2017.
* Εφημερίδα “Η Γνώμη”, «Υπάρχουν καλά και κακά ποιήματα;» (Συνοπτικό απόσπασμα), 18.11.2019
* Εφημερίδα “Η Γνώμη” «Η ανάσα της ποίησης» (άρθρο 14.1.2022)
* Ομιλία σε μαθητές/­τριες του Δημοσιογραφικού Ομίλου της Ελληνογαλλικής Σχολής Ουρσουλινών, 18.4.2013.
* Διάλεξη σε μαθητές/­τριες των Γυμνασίων Παπάγου Χολαργού – Εκδηλώσεις Δήμου Παπάγου Χολαργού (“Ημέρες Νεολαίας”), 11.4.2019.
* Κύκλος Διαλέξεων στη ΧΕΝ Παπάγου Χολαργού (Νοέμβριος­Δεκέμβριος 2019).
* Κύκλος Διαλέξεων στον Σύλλογο Συνταξιούχων Α.Τ.Ε. (Φεβρουάριος 2020).
* Διαδικτυακή Ομιλία στους Ροταριανούς Ομίλους: Ν. Σμύρνης, Βουλιαγμένης, Κηφισιά-Πολιτεία, Παλαιό Φάληρο, Πειραιάς (15.6.2022)